Manfred Krug

eta|Krug en 1972 **Manfred KRUG** (naskiĝinta la  en Duisburg, mortinta la  en Berlino) estis germana aktoro kaj kantisto.

## Vivo 
Post la divorco de la gepatroj Krug transloĝiĝis kun la patro en Brandenburgion. Post la lernejofrekvento li trejnitis fandisto en la entrepreno "Stahl- u. Walzwerk Brandenburg". Li pasigis la abiturientan ekzamenon ĉe verspera lernejo por plenkreskuloj. Ekde 1954 li studis dum 18 monatoj ĉe la aktora lernejo en Berlino-Schönweide. Li malstudentis kaj iĝis trejnoto ĉe la Berlina Ensemblo. Ekde 1957 li estis ankaŭ liberprofesiulo ĉe la orientgermanaj filmfabrikoj DEFA kaj DFF. Tie ĉi li havis etajn rolojn en muzikfilmoj kiel *Mazurka der Liebe* (1956/57) kaj *Der Freischütz* (1957), poste li havis ofte karakterrolojn de juna, duonkreska huligano en DEFA-filmoj, ekz. en 1958 *Ein Mädchen von 16 1/2* (reĝisorado: Carl Balhaus), 1960 *Leute mit Flügeln* (reĝisorado: Kurt Maetzig); la unua granda rolo estis en 1960 de la pola interbrigadisto Oleg en la filmo *Fünf Patronenhülsen* (reĝisorado: Frank Beyer).

## Kariero aktora 
En 1962 furoregis kun la membiografie influita ĉefrolo de aktoradstudento en la komedio *Auf der Sonnenseite* (reĝisorado: Ralf Kirsten), ankaŭ en 1962 en *Königskinder* (reĝisorado: Frank Beyer) kaj en *Der Kinnhaken*, por kiu Krug skribis kune kun Heinz Thiel la scenaron kaj kie li partoprenis ankaŭ en la reĝisoraj laboroj. Sekvis en 1963 la filmo *Beschreibung eines Sommers* (reĝisorado: Ralf Kirsten), en 1963/64 la komedia aventurfilmo *Mir nach, Canaillen!*, en 1965 *Wenn du groß bist, lieber Adam* (reĝisorado: Egon Günther, malpermeso 1965, premiero ne antaŭ 1990) kaj en 1965/1990 la fabela filmo *König Drosselbart*. En 1966 li estis la brigadisto Balla en la filmigo de la *Spur der Steine* de Erik Neutsch: tiu ĉi filmo malpermestis post kelkaj projekcioj kaj artefaritaj ribeletoj. Krug videblis en 1968 en la televida serio *Wege übers Land*, en 1970 en *Junge Frau von 1914*, en 1971/72 en produktaĵo germana-ĉeĥoslovakia *Die gestohlene Schlacht*, en 1973 en la televidserio *Stülpner-Legende* en 1976 en la serio *Daniel Druskat*, kaj en 1976/78 en *Das Versteck*.

## Krug, la ĵazmuzikisto 
Krug ege famiĝis krome per ĵazkoncertoj: li faris ĉ. 10 sondiskojn por la firmao Amiga (ekz. eltiraĵoj koncertaj ĉe *Jazz – Lyrik – Prosa*). En 1970 Krug gastaktoris ĉe la berlina Komika Operejo ĉe *Porgy and Bess* (reĝisorado: Walter Felsenstein) - kun pluraj premioj asignitaj, 1968 kaj 1971 novproduktite; li ricevis ankaŭ la Meritan medalon de GDR. En novembro 1976 li subsignis la protestpamfleton kontraŭ la malŝtatanigo de Wolf Biermann. Sekvis limigoj profesiaj por Krug pro tio: ekz. oni ne akceptis finfaritajn filmojn, malpermesis planitajn filmadojn kaj bojkotis liajn ĵaz-koncertojn. En 1977 Krug elmigris al Okcidenta Berlino.

En la FRG Krug populariĝis en diversaj televidaj serioj, ekz. ĉe *Sesamstraße*, *Auf Achse*, kaj kiel ĉefkomisaro Stoever en la krimfilmserio konatega *Tatort* kaj en la ĝuste por li fare de la amiko Jurek Becker verkita rolo de la mojosa kaj malkonvencia advokato Liebling Kreuzberg. Krug ricevis multajn premiojn, i.a. en 1988 Adolf-Grimme-Preis aŭ en 1991 Ernst-Lubitsch-Preis.

## Vidu ankaŭ 
* Renate Krössner

## Notoj 
## Fonto 
Wer-war-wer-in-der-DDR? 

Kategorio:Germanaj aktoroj
Kategorio:Germanaj kantistoj